  Наталья Тетерина Вотка ёросысь Талица – Светлой – Чёрной сюресэз 2019-тӥ арын выльдыны чаклало. Ужъёс кык люкетэн ортчозы. Нырысетӥ араз 4 иськемез тупатозы. Та ужпумъёслы 145,7 миллион манет висъялозы. Со сярысь ёросын улӥсьёс Удмуртиысь тӧроен Александр Бречаловен пумиськылыку тодмо луиз. Ужпум Вотка кар – Чёрной сюресъя ӝутэмын вал. Улӥсьёс кылӥзы, соос планын шуыса. Озьы ик лэчыт ужпум Гавриловка – Первомайской – Черепановка сюресъя. Со озьы ик реестре сюриз. Та ӧръя ужъёс нуиськозы Илья Прозоров, Вотка ёрослэн тӧроезВотка ёросэ вуылыкуз, Александр Бречалов нырысь ик «Мир» возёсэ пыраз. Предприятиен 2006-тӥ арысен Елена Собина кивалтэ. Соку возёс банкрот ялэмлэсь кыдёкын ӧй вал, сутка ӵоже 300 литрлэсь ятыр йӧл ӧз поттэ. Али татын 3,5 сюрслэсь трос йыр пудоос, нуналлы быдэ 40 тонна йӧл кыско. Озьы ик «Мир» элькунысь нырысетӥ возёсъёс пӧлын, кудъёсыз ӟеч выжыысь пудо поттӥсь инлык басьтӥз. Ми али голштин выжылы саклык висъяськом, малы ке шуоно уллёысь 94-97 процентлэсь ятырез голштин выжыысь Светлана Прозорова, «Мир» возёслэн кивалтӥсезлэн пудо вордонъя воштӥсезЕлена Собиналэн кылъёсызъя, предприятие озьы ик элитной кидыс поттонъя возёс луэ. Соос вылӥ репродукциен элита кидысъёс потто. Али немец кидысъёсты поттонъя тупанкыл юнматон ласянь кенешо. Азьланяз пудо вордонъя выль огъет пуктыны чаклало. Волга но Урал котырысь улосвылъёсын со тужгес бадӟымез огъет луоз. Чакласьком Европаысь 2,5 сюрс йыр пудоос вайыны, кылемзэ 2,5 сюрсэз асьме пинал пудоен тырмытом Елена Собина «Мир» возёслэн кивалтӥсезОзьы ик Александр Бречалов Новый каргуртын алигес усьтэм физкультурая но тазалыкез юнматонъя огъетэ вуылӥз. Сое кык ар ӵоже «Газпром — детям» программая пуктӥзы, огъет 113 миллион тыр усиз. Элькун тӧролэн Воткинск районе вуылэмез азьветлӥсьёсын пумиськонэн йылпумъяськиз. Улӥсьёс чагыр эстӥськонэз кыскон, выль спортобъектъёсты пуктон но сюресъёсты тупатон сярысь юанъёс сётӥзы. Гурт возёсын кутӥськисьтэм музъемъёс сярысь юанзы но валэктонтэк ӧз кыльы. Александр Бречалов пусйиз, та уж нимысьтыз котькуд объектъя нуиськоз. Музъемъёслэн кузёосынызы вераськозы, эрикрадэз утись ёзэсъёсты кыскозы но каткылдытӥсь кичӧлтон дасялозы. Тегъёс: Удмуртия гуртвозёс сюресъёс гуртсюресъёс Мерлык Воткаёрос АлександрБречалов  